Սուրբ Հակոբ եկեղեցի (Մրգավան)

Անվան այլ կիրառումների համար տե՛ս՝ Սուրբ Հակոբ եկեղեցի (այլ կիրառումներ) Սուրբ Հակոբ եկեղեցի, Հայ Առաքելական եկեղեցի Արարատի մարզի Մրգավան գյուղում։ Ընդգրկված է Մրգավանի պատմության և մշակույթի անշարժ հուշարձանների ցանկում։ Պատմություն Սուրբ Հակոբ եկեղեցին կառուցվել է 1902-1905 թվականներին Տեր Խորեն արքեպիսկոպոս Մուրադբեկյանի կողմից՝ հայ բնակչության խնդրանքով։ Եկեղեցին պատկանում է գմբեթավոր դահլիճների տիպին, բաժանված է երեք նավի։ Բեմն առանց հարդարանքի է։ Եկեղեցու գմբեթը ներքուստ կլոր է, արտաքուստ՝ բազմանիստ թմբուկով և վեղարով։ Պատուհանները կորագիծ են, պարզ, կամարակապ աղեղներով։ Եկեղեցին ունի երեք մուտք՝ արևմուտքում, հարավային և հյուսիսային մասերում։ Արևմտյան շքամուտքին կից զանգակատունն է։ Տարածքը ցանկապատված է։ Եկեղեցին վերականգնվել է 1981 թվականին, Վազգեն Ա Ամենայն Հայոց կաթողիկոսի անմիջական աջակցությամբ (ճարտարապետ՝ Արծրունի Գալիկյան)։ Քահանաներ Տեր Մխիթար քահանա Ալոյան (հոգևոր հովիվ) (1995-2015) Տեր Դավիթ քահանա Կյուրեղյան (հոգևոր հովիվ) (2015–2016) Տեր Երվանդ քահանա Բաբայան (2016) Տեր Պարգև քահանա Պալգևորգյան (հոգևոր հովիվ) (2016-2020) Տեր Միքայել քահանա Նուրիջանյան (2020 թվականից) Պատկերասրահ Ծանոթագրություններ